ddrg/super_eurlex huggingface dataset:
Official Journal L 014 , 20/01/1975 P. 0014 - 0014

Finnish special edition: Chapter 6 Volume 1 P. 0175

Greek special edition: Chapter 06 Volume 1 P. 0195

Swedish special edition: Chapter 6 Volume 1 P. 0175

Spanish special edition: Chapter 05 Volume 2 P. 0045

Portuguese special edition Chapter 05 Volume 2 P. 0045



Id-Direttiva tal-Kunsill tas-17 ta' Diċembru 1974 li testendi l-firxa tad-Direttiva Nru 64/221/KEE dwar il-koordinazzjoni ta' miżuri speċjali rigward il-moviment u r-residenza ta' ċittadini barranin li huma ġġustifikati għar-raġunijiet ta' politika pubblika, sigurtà pubblika jew saħħa pubblika sabiex tinkludi ċ-ċittadini ta' l-Istati Membri li jeżerċitaw id-dritt li jibqgħu fit-territorju ta' Stat Membru ieħor wara li jkunu segwew fih attività fil-kapaċità ta' persuni li jaħdmu għal rashom (75/35/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 56(2) u l-Artikolu 235 tiegħu, Wara li kkunsidra l-proposta mill-Kummissjoni, Wara li kkunsidra l-Opinjoni tal-Parlament Ewropew [1], Wara li kkunsidra l-Opinjoni tal-Kumitat Ekonomiku u Soċjali [2], Billi d-Direttiva Nru 64/221/KEE [3] ikkoordinat il-miżuri speċjali li jirrigwardaw il-moviment u r-residenza taċ-ċittadini barranija li jkunu ġġustifikati għar-raġunijiet tal-politika pubblika, is-sigurtà pubblika u s-saħħa pubblika u billi d-Direttiva Nru 75/34/KEE [4] stabbiliet il-kondizzjonijiet għall-eżerċizzju tad-dritt taċ-ċittadini ta' Stat Membru li jibqgħu fi Stat Membru ieħor wara li jkunu segwew fih attività fil-kapaċità ta' persuni li jaħdmu għal rashom; Billi d-Direttiva Nru 64/221/KEE għandha għalhekk tapplika għall-persuni li għalihom tapplika d-Direttiva Nru 75/34/KEE, ADOTTA DIN ID-DIRETTIVA: L-Artikolu 1 Id-Direttiva Nru 64/221/KEE għandha tapplika għaċ-ċittadini ta' l-Istati Membri u l-familji tagħhom li jkollhom id-dritt li jibqgħu fit-territorju ta' Stat Membru skond id-Direttiva Nru 75/34/KEE. L-Artikolu 2 L-Istati Membri għandhom, fi żmien tnax-il xahar min-notifika ta' din id-Direttiva, idaħħlu fis-seħħ il-miżuri meħtieġa sabiex jikkonformaw mad-dispożizzjonijiet tagħha u għandhom jgħarrfu minnufih b'dan lill-Kummissjoni. L-Artikolu 3 Din id-Direttiva hija indirizzata lill-Istati Membri. Magħmula fi Brussel, fis-17 ta' Diċembru 1974. Għall-Kunsill Il-President M. Durafour [1] ĠU C 14, tas-27.3.1973, p. 21. [2] ĠU C 142, tal-31.12.1972, p. 10. [3] ĠU C 56, ta' l-4.4.1964, p. 850/64. [4] ĠU L 14, tas-17.12.1974, p. 10. --------------------------------------------------
Official Journal L 172 , 03/07/1975 P. 0017 - 0017

Finnish special edition: Chapter 3 Volume 6 P. 0090

Greek special edition: Chapter 03 Volume 13 P. 0032

Swedish special edition: Chapter 3 Volume 6 P. 0090



Id-Direttiva Tal-Kunsill ta’ l-24 ta’ Ġunju 1975 li temenda d-Direttivi Nru 64/432/KEE, Nru 64/433/KEE, Nru 71/118/KEE, Nru 72/461/KEE u Nru 72/462/KEE rigward il-validità tal-proċeduri tal-Kumitat Veterinarju Permanenti (75/379/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 43 u 100 tiegħu, Wara li kkunsidra l-proposta mill-Kummissjoni, Wara li kkunsidra l-opinjoni tal-Parlament Ewropew [1], Billi l-Kumitat Veterinarju Permanenti, li ġie stabbilit bid-Deċiżjoni Nru 68/361/KEE [2], jesprimi l-Opinjoni tiegħu skond il-proċeduri, li l-validità tagħhom kienet limitata għal perjodu ta’ 30 xahar mid-data li fiha talba għal Opinjoni titressaq għall-ewwel darba quddiem l-istess Kumitat; Billi materja kienet tressqet għall-ewwel darba quddiem il-Kumitat fit-22 ta’ Diċembru 1972; billi l-perjodu li għadda mhux biżżejjed biex deċiżjoni finali tista’ tintlaħaq, u billi l-validità tal-proċeduri fuq imsemmija tista’ tiġi estiża biss temporanjament; ADOTTA DIN ID-DIRETTIVA: L-Artikolu 1 Fl-Artikoli li gejjin, it-terminu "30 xahar" qed jinbidel b’"102 xhur": - L-Artikolu 14 tad-Direttiva tal-Kunsill Nru 64/432/KEE [3] tas-26 Ġunju 1964 dwar il-problemi tas-saħħa ta’ l-annimali li jeffetwaw il-kummerċ intra-Komunitarju fl-annimali bovini u fil-majjali, kif emendata bid-Direttiva tal-Kunsill Nru 74/387/KEE [4]; - L-Artikolu 9b tad-Direttiva tal-Kunsill Nru 64/433/KEE [5] tas-26 ta’ Ġunju 1964 dwar il-problemi tas-saħħa li jeffetwaw il-kummerċ intra-Komunitàarju fil-laħam frisk, kif emendat bid-Direttiva Nru 74/387/KEE; - L-Artikolu 13 tad-Direttiva tal-Kunsill Nru 71/118/KEE [6] tal-15 ta’ Frar 1971 dwar problemi tas-saħħa li jeffetwaw il-Kummerċ fil-laħam tat-tjur frisk, kif emendat bid-Direttiva Nru 74/387/KEE; - L-Artikolu 10 tad-Direttiva tal-Kunsill Nru 72/461/KEE [7] tat-12 ta’ Diċembru 1972 dwar problemi ta’ saħħa li jaffetwaw il-kummerċ intra-Komunitarju fil-laħam frisk, kif emendat bid-Direttiva Nru 74/387/KEE; - L-Artikolu 31 tad-Direttiva tal-Kunsill Nru 72/462/KEE [8] tat-12 ta’ Diċembru 1972 dwar il-problemi tas-saħħa u l-ispezzjoni veterinarja waqt l-importazzjoni ta’ l-annimali bovini u tal-majjali u l-laħam frisk minn pajjiżi terzi, kif emendat bid-Direttiva Nru 74/387/KEE. L-Artikolu 2 Din id-Deċiżjoni hija indirizzata lill-Istati Membri. Magħmula fil-Lussemburgu, fl-24 ta’ Ġunju 1975. Għall-Kunsill Il-President M. A. Clinton [1] ĠU C 111, ta’ l-20.5.1975, p. 26. [2] ĠU L 255, tat-18.10.1968, p. 23. [3] ĠU C 121, tad-29.7.1964, p. 1977/64. [4] ĠU L 202, ta’ l-24.7.1974, p. 36. [5] ĠU C 121, tad-29.7.1964, p. 2012/64. [6] ĠU L 55, tat-8.3.1971, p. 23. [7] ĠU L 302, tal-31.12.1972, p. 24. [8] ĠU L 302, tal-31.12.1972, p. 28. --------------------------------------------------
Official Journal L 206 , 29/07/1978 P. 0012 - 0012

Finnish special edition: Chapter 13 Volume 8 P. 0161

Greek special edition: Chapter 03 Volume 22 P. 0066

Swedish special edition: Chapter 13 Volume 8 P. 0161

Spanish special edition: Chapter 13 Volume 8 P. 0211

Portuguese special edition Chapter 13 Volume 8 P. 0211



Id-Direttiva tal-Kunsill tad-19 ta’ Ġunju 1978 li temenda għall-ewwel darba d-Direttiva 76/118/KEE fuq it-tqarrib tal-liġijiet ta’ l-Istati Membri rigward ċertu ħalib ippriservat li jiġi parzjalment jew kollu mnixxef mill-ilma għall-konsum tal-bniedem (78/630/KEE) IL-KUNSILL TAL-KOMUNITAJIET EWROPEJ, Wara li kkunsidrat it-Trattat li jistabilixxi l-Komunità Ekonomika Ewropea, u partikolarment l-Artikoli 43 u 100 li joħorġu minnu, Wara li kkunsidrat il-proposta mill-Kummissjoni, Wara li kkunsidrat l-opinjoni tal-Parlament Ewropew [1]; Wara li kkunsidrat l-opinjoni tal-Kumitat Ekonomiku u Soċjali [2], Billi d-Direttiva tal-Kunsill 76/118/KEE tat-18 ta’ Diċembru 1975 fuq it-tqarrib tal-liġijiet ta’ l-Istati Membri rigward ċertu ħalib ippriservat li jiġi parzjalment jew kollu mnixxef mill-ilma għall-konsum tal-bniedem [3] tniżżel fl-Artikolu 3(1) li l-għażliet msemmija u mfissra fl-Anness tiegħu jistgħu jintużaw biex juru l-prodotti definiti fih; billi f’punt 1 (ċ) tiegħu it-titlu "ħalib tal-bott xkumat parzjalment, mingħajr zokkor" huwa msemmi u mfisser; billi taħt din id-dispożizzjoni l-unika ħalib li jista’ jinbiegħ bl-imnut b’dan it-titlu huwa l-ħalib ixxuttat f’parti minnhu li fih, bħala toqol, bejn 4 u 4 75 % xaħam u mhux inqas minn 24 % solidi tal-ħalib; Billi, minħabba l-problemi tal-ftehim mill-parti tax-xerrejja, id-Direttiva 76/118/KEE tniżżel fl-Artikolu 3(2) ċerti titli, li l-użu tagħhom jista’ jkun riżervat fit-territorji tagħhom mill-Istati Membri interessat; Billi diffikultajiet simili wkoll instabu f’ċerti Stati Membri rigward it-titlu ta’ ħalib tal-bott f’parti minnu xkumat mingħajr zokkor li jista’ jinbiegħ bl-imnut; billi hemm bżonn li tkun estiża lil dawk l-Istati l-opzjoni li hemm provduta fl-Artikolu 3(2) tad-Direttiva 76/118/KEE, rigward il-bejgħ bl-imnut tal-prodotti bit-titlu ta’ hawn fuq, ADOTTAT DAN IR-REGOLAMENT: Artikolu 1 Li ġej huwa miżjud ma’ l-Artikolu 3(2) tad-Direttiva 76/118/KEE: "(d) "Gevaporeerde halfvolle melk" fil-Belġju u fl-Olanda u "lait demi-écrémé concentré" u "lait demi-écrémé concentré non sucré" fil-Belġju, Franza u l-Lussemburgu, biex juri, fil-każ tal-bejgħ bl-imnut, il-prodott definit fil-punt 1 (ċ) ta’ l-Anness." Artikolu 2 Din id-Direttiva hija indirizzata lill-Istati Membri. Magħmula fil-Lussemburgu, fid-19 ta’ Ġunju 1978. Għall-Kunsill Il-President P. Dalsager [1] ĠU C 183, ta’ l-1.8.1977, p. 59. [2] ĠU C 84, tat-8.4.1978, p. 3. [3] ĠU L 24, tat-30.1.1976, p. 49. --------------------------------------------------
Official Journal L 349 , 13/12/1978 P. 0031 - 0031

Finnish special edition: Chapter 7 Volume 2 P. 0104

Greek special edition: Chapter 07 Volume 2 P. 0090

Swedish special edition: Chapter 7 Volume 2 P. 0104

Spanish special edition: Chapter 07 Volume 2 P. 0134

Portuguese special edition Chapter 07 Volume 2 P. 0134



Id-Direttiva tal-Kunsill tat-23 ta' Novembru 1978 li temenda d-Direttiva 76/135/KEE dwar ir-rikonoxximent reċiproku ta' liċenzji ta' navigabbilità għall-bastimenti tal-passaġġi fuq l-ilma interni (78/1016/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikulari l-Artikolu 75 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-Artikolu 5 tad-Direttiva tal-Kunsill 76/135/KEE ta' l-20 ta' Jannar 1976 dwar ir-rikonoxximent reċiproku tal-liċenzji tan-navigabbilità tal-bastimenti fil-kanali interni [4] jipprovdi li kemm jista' jkun malajr, u mhux iżjed tard mill-1 ta' Jannar 1978, il-Kunsill għandu, fuq proposta mill-Kummissjoni, jadotta dispożizzjonijiet komuni li jwaqqfu l-ħtiġijiet tekniċi għal bastimenti fil-kanali interni; billi, minħabba l-komplessità tal-materja, ma kienx possibbli li jiġi osservat il-limitu taż-żmien; billi huwa għalhekk xieraq li jiġi pprovdut għal dawn id-dispożizzjonijiet komuni biex jiġu adottati sal-1 ta' Jannar 1980; Billi l-Artikolu 7 tad-Direttiva hawn fuq imsemmija jistabbilixxi li se jibqa' validu sal-31 ta' Diċembru 1978 u li, jekk ikun meħtieġ, il-validità tiegħu tista' tiġi estiża sakemm id-dispożizzjonijiet imsemmija fl-Artikolu 5 jidħlu fis-seħħ; billi, fid-dawl ta' dan ta' hawn fuq, din l-estensjoni għandha tiġi implementata, ADOTTA DIN ID-DIRETTIVA: L-Artikolu 1 Id-Direttiva 76/135/KEE qiegħda b'hekk tiġi emendata kif ġej: 1. Fl-Artikolu 5, id-data "l-1 ta' Jannar 1978" għandha tinbidel bi "l-1 ta' Jannar 1980". 2. L-Artikolu 7 għandu jinbidel b'dan li ġej: "L-Artikolu 7 Din id-Direttiva għandha tibqa' valida sad-dħul fis-seħħ effettiv tad-dispożizzjonijiet imsemmija fl-Artikolu 5." L-Artikolu 2 Din id-Direttiva hija indirizzata lill-Istati Membri. Magħmula fi Brussel, fit-23 ta' Novembru 1978. Għall-Kunsill Il-President K. Gscheidle [1] ĠU C 13, tas-17.1.1978, p. 4. [2] ĠU C 108, tat-8.5.1978, p. 67. [3] ĠU C 181, tal-31.7.1978, p. 29. [4] ĠU L 21, tad-29.1.1976, p. 10. --------------------------------------------------
Official Journal L 043 , 14/02/1981 P. 0011 - 0011

Finnish special edition: Chapter 13 Volume 11 P. 0107

Spanish special edition: Chapter 13 Volume 11 P. 0161

Swedish special edition: Chapter 13 Volume 11 P. 0107

Portuguese special edition Chapter 13 Volume 11 P. 0161



Id-Direttiva tal-Kunsill tal-20 ta’ Jannar 1981 li temenda għas-seba’ darba d-Direttiva tat-23 ta’ Ottubru 1962 dwar l-approssimazzjoni tar-regoli ta’ l-Istati Membri li jitrattaw is-sustanzi kuluranti awtorizzati sabiex jintużaw fl-ikel maħsub għall-konsum mill-bniedem (81/20/KEE) Il-KUNSILL TAL-KOMUNITAJIET EWROPEJ, Wara li kkunsidra t-Trattat li jwaqqaf il-Komunità Ekonomika Ewropea, u partikolarment l-Artikolu 100 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi parti (b) ta’ l-Anness II tad-Direttiva tat-23 ta’ Ottubru 1962 dwar l-approssimazzjoni tar-regoli ta’ l-Istati Membri li jittrattaw is-sustanzi kuluranti awtorizzati li jintużaw fl-ikel għall-konsum mill-bniedem [4], kif l-aħħar emendata mid-Direttiva 78/144/KEE [5], tistabilixxi l-lista ta’ prodotti biex jiddilwixxu jew iħollu s-sustanzi kuluranti; Billi l-użu tas-sustanza kuluranti carotenoid E 160 u E 161 huwa faċilitat permezz tad-dilwizzjoni tagħhom ma’ carrageenan (E 407) u gumarabic (E 414); filwaqt li l-Kummissjoni qegħda tirrevedi l-użu tas-sustanzi kollha użati biex jiddilwixxu jew iħollu s-sustanzi kulurantiu għalhekk mhux possibli sabiex tittieħed deċiżjoni finali dwar jekk dawn iż-żewġ sustanzi għandhomx jiġu awtorizzati fil-Komunità, ADOTTA DIN ID-DIRETTIVA Artikolu 1 Is-sustanzi li ġejjin jiżdiedu ma’ parti (b) ta’ l-Anness II għad-Direttiva tat-23 ta’ Ottubru 1962 taħt il-kondizzjonijiet speċifikati fiha: - Carrageenan (esklussivament għas-sustanzi kuluranti elenkati taħt in-numri E 160 u E 161 fl-Anness 1), - Gum Arabic (esklussivament għas-sustanzi kuluranti elenkati taħt in-numri E 160 u E 161 fl-Anness 1). Artikolu 2 Stati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex ikunu konformi mad-Direttiva mhux aktar tard minn l-1 ta’ Lulju 1981 u għandhom jinfurmaw lill-Kummissjoni bihom minnufih. Artikolu 3 Din id-Direttiva hija indirizzata lill-Istati Membri. Magħmula fi Brussel, fl-20 ta’ Jannar 1981. Għall-Kunsill Il-President Ch. A. van der klaauw [1] ĠU C 201, ta’ l-10.8.1979, p. 13. [2] ĠU C 147, tas-16.6.1980, p. 124. [3] ĠU C 113, tas-7.5.1980, p. 9. [4] ĠU C 115, tal-11.11.1962, p. 2645/62. [5] ĠU L 44, tal-15.2.1978, p. 20. --------------------------------------------------
Official Journal L 209 , 29/07/1981 P. 0034 - 0034

Finnish special edition: Chapter 13 Volume 11 P. 0151

Spanish special edition: Chapter 13 Volume 11 P. 0217

Swedish special edition: Chapter 13 Volume 11 P. 0151

Portuguese special edition Chapter 13 Volume 11 P. 0217



Id-Direttiva tal-Kunsill tal-20 ta’ Ġunju 1981 li temenda d-Direttiva tal-Kunsill 74/408/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mal-muntaġġi nterni ta’ vetturi bil-mutur (saħħa tas-sedili u ta’ l-ankoraġġi tagħhom) (81/577/KEE) IL-KUNSILL TAL-KOMUNITAJIET EWROPEJ, Wara li kunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 100 tiegħu, Wara li kunsidra l-proposta mill-Kummissjoni [1], Wara li kunsidra l-opinjoni tal-Parlament Ewropew [2], Wara li kunsidra l-opinjoni tal-Kumitat Ekonomiku u Soċjali [3], Billi d-Direttiva tal-Kunsill 74/408/KEE tat-22 ta’ Lulju 1974 dwar l-approssimazzjoni ta’ liġijiet ta’ l-Istati Membri li għandhom x’jaqsmu mal-muntaġġi nterni tal-vetturi bil-mutur (saħħa tas-sedili u l-ankoraġġi tagħhom) [4] ma tippermettix approvazzjoni ta’ tip tal-KEE ta’ vettura li tikkonċerna s-saħħa tas-sedili u ta’ l-ankoraġġi tagħhom jekk dawn is-sedili għandhom ankoraġġi taċ-ċintorin tas- sigurtà built-in; Billi fl-interess tas-sigurtà fit-toroq, id-Direttiva 74/408/KEE għandha tiġi emendata mingħajr telf ta’ żmien għal-vetturi b’sedili mgħammra b’ankoraġġ wieħed jew aktar taċ-ċinturin tas-sigurtà, sabiex ikunu aktar komdi għall-użu minn numru akbar ta’ okkupanti adulti u b’hekk tiżdied ir-rata ta’ l-użu taċ- ċinturin tas-sigurtà; billi emenda bħal din saret possibbli bil-progress tekniku fil-kostruzzjoni ta’ vetturi bil-mutur, ADOTTA DIN ID-DIRETTIVA: Artikolu 1 Id-Direttiva 74/408/KEE għandha tiġi emendata kif ġej: 1. L-Artikolu 1 (2) huwa sostitwit b’dan li ġej: "2. Din id-Direttiva ma tapplikax għal sedili li jintwew (tip-up) jew għal sedili li jħarsu lejn il-ġenb jew lura." 2. Sezzjoni 2.7 ta’ l-Anness I hija sostitwita b’dan li ġej. "2.7. "Sedil li jintlewa (tip-up)" tfisser sedil awżiljaru maħsub għall-użu okkażjonali u li hu normalment jinżamm mitwi." Artikolu 2 L-Istati Membri għandhom idaħħlu fis-seħħ id-dispożizzjonijiet neċessarji sabiex jikkonformaw ma’ din id-Direttiva fi żmien sitt xhur tan-notifika tagħha. Huma għandhom jinfurmaw lill-Kummissjoni minnufih b’dan. Artikolu 3 Din id-Direttiva hija indirizzata lill-Istati Membri. Magħmula fi Brussel, fl-20 ta’ Lulju 1981. Għall-Kunsill Il-President P. Walker [1] ĠU C 87,tad- 9.4.1980. p.7. [2] ĠU C 265, tat-13.10.1980, p. 77. [3] ĠU C 230, tat-8.9.1980, p. 6. [4] ĠU L 221, tat-12.8.1974, p. 1. --------------------------------------------------
Official Journal L 106 , 21/04/1982 P. 0018 - 0019

Finnish special edition: Chapter 13 Volume 12 P. 0003

Spanish special edition: Chapter 13 Volume 12 P. 0116

Swedish special edition: Chapter 13 Volume 12 P. 0003

Portuguese special edition Chapter 13 Volume 12 P. 0116



Id-Direttiva tal-Kunsill tal-25 ta’ Marzu 1982 li tadatta għal progress tekniku għar-raba’ darba d-Direttiva tal-Kunsill 67/548/KEE dwar l-approssimazzjoni tal-liġijiet, regolamenti u dispożizzjonijiet amministrattivi dwar il-klassifikazzjoni, l-imballaġġ u t-tikkettjar ta’ sustanzi perikolużi (82/232/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat id-Direttiva tal-Kunsill 67/548/KEE tas-27 ta’ Ġunju 1967 67/548/KEE dwar l-approssimazzjoni tal-liġijiet, regolamenti u dispożizzjonijiet amministrattivi dwar il-klassifikazzjoni, l-imballaġġ u t-tikkettjar ta’ sustanzi perikolużi [1], kif emendata l-aħħar bid-Direttiva 79/831/KEE [2], u b’mod partikolari fl-Artikoli 19, 20 u 21 dwar dan, Billi d-Danimarka talbet għal bidla fit-tikkettjar għal soluzzjonijiet ta’ hydrazine u għalhekk avżat il-Kummissjoni taħt l-Artikolu 23 tad-Direttiva 67/548/KEE; Billi l-Kumitat dwar l-Adattament ta’ Progress Tekniku, in vista tad-data disponibbli huwa tal-fehma li xi tibdiliet żgħar fil-klassifikazzjoni u l-ittikettjar huma ġġustifikati; Billi l-Kumitat imsemmi rrikonoxxa li aktar studji dwar il-karċinoġeniċità huma attwalment għaddejjin u li, b’mod xieraq, huwa meħtieġ li jkun hemm reviżjoni dettaljata tal-miżuri wara t-tlestija ta’ dawk l-istudji; Billi l-miżuri li hemm provdut għalihom f’din id-Direttiva huma b’mod konformi mal-fehma tal-Kumitat tal-Adattament fuq Progress Tekniku u d-Direttivi dwar it-Tneħħija ta’ Barrieri Tekniċi għal Kummerċ f’Sustanzi u Preparazzjonijiet Perikolużi, ADOTTAT DIN ID-DIRETTIVA: L-Artikolu 1 L-Annex I (elenku ta’ sustanzi perikolużi) tad-Direttiva 67/548/KEE huwa b’dan emendat kif ġej: Nru 007-008-01-0: | Id-deskrizzjoni u l-klassifikazzjoni tas-sustanza jinbidlu b’dan li ġej: | +++++ TIFF +++++ Hydrazinopløsning…% Hydrazinlösung…% Διάλυμα υδραζίνης…% Hydrazine solution…% Hydrazine en solution…% Idrazina soluzione…% Hydrazine oplossing…% +++++ TIFF +++++ L-Artikolu 2 Mhux aktar tard mill-31 ta’ Diċembru l-Istati Membri għandhom jadottaw u jippubblikaw id-dispożizzjonijiet meħtieġa ma’ din id-Direttiva u għandhom minnufih jinfurmaw il-Kummissjoni dwar dan. Għandhom japplikaw dawn id-dispożizzjonijiet b’seħħ mill-1 ta’ Lulju 1983. L-Artikolu 3 Din id-Direttiva hija indirizzata lill-Istati Membri. Magħmula fi Brussel, fil-25 ta’ Marzu 1982. Għal Kummissjoni Karl-Heinz Narjes Membru tal-Kummissjoni [1] ĠU C 196, tas-16.8.1967, p. 1. [2] ĠU C 259, tal-15.10.1979, p. 10. --------------------------------------------------
Official Journal L 339 , 01/12/1982 P. 0055 - 0056

Spanish special edition: Chapter 13 Volume 12 P. 0285

Portuguese special edition Chapter 13 Volume 12 P. 0285

Finnish special edition: Chapter 13 Volume 12 P. 0139

Swedish special edition: Chapter 13 Volume 12 P. 0139



Id-Direttiva tal-Kunsill tat-22 ta’ Novembru 1982 li temenda, għat tieni darba (il-benżina), id-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi (82/806/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu, Wara li kkunsidra l-proposta mill-Kummissjoni [1]; Wara li kkunsidra l-opinjoni tal-Parlament Ewropew [2]; Wara li kkunsidra l-opinjoni tal-Kumitat Ekonomiku u Soċjali [3], Billi l-benżina hija rikonoxxuta bħala mill-iktar tossika u kapaċi li taffettwa s-sistema ċentrali nervuża u dik ermatopojetika u li tikkaġuna l-kanċer u b’mod partikolari il-lewċemja; Billi l-benżina hija wżata fost ħwejjeġ oħra bħala kostitwent fil-fabbrikazzjoni ta’ ċerti ġugarelli, li jagħmluha possibbli għat-tfal illi jassorbu l-benżina man-nifs, bl-inġestjoni jew mill-ġilda, u b’hekk tesponihom għar-riskji msemmija hawn fuq; Billi l-iffissar ta’ limitu massimu tal-konċentrazzjoni tal-benżina fl-istat ħieles jgħin sabiex dawn ir-riskji jiġu esklużi; Billi f’ċerti Stati Membri l-benżina hija rregolata b’regoli; billi dawn ir-regoli ma jaqblux ma’ xulxin dwar il-kondizzjonijiet tal-marketing u l-użu tagħha; billi dawn id-differenzi jikkostitwixxu xkiel għall-kummerċ u jaffettwaw direttament l-istabbiliment u l-funzjonament tas-suq komuni; Billi, sabiex jitneħħew dawn id-differenzi, l-Anness mad-Direttiva 76/769/KEE [4], kif l-aħħar emendat bid-Direttiva 79/663/KEE [5], għandu jiġi ssupplimentat; Billi l-Kumitat Xjentifiku Konsultattiv dwar it-Tossiċità u l-Eko-Tossiċità tal-Komposti Kimiċi ta opinjoni dwar dan il-punt, ADOTTA DIN ID-DIRETTIVA: L-Artikolu 1 L-iskrizzjoni li ġejja hija hawnhekk miżjuda ma’ l-Anness mad-Direttiva 76/769/KEE: "5.Il-BenżinaNru tas-SAK (in-Numru tas- Servizz ta’ l-Astratt tal-Kimika) 71-43-2 | Mhix permessa fil-ġugarelli jew il-partijiet tal-ġugarelli fis-suq fejn il-konċentrazzjoni tal-benżina fl-istat ħieles taqbeż il-5 mg/kg tal-piż tal-ġugarell jew ta’ parti mill-ġugarell." | L-Artikolu 2 L-Istati Membri għandhom jieħdu l-passi meħtieġa sabiex jikkonformaw ma’ din id-Direttiva fi żmien 12-il xahar min-notifika tagħha. Għandhom jgħarrfu lill-Kummissjoni b’dan minnufih. L-Artikolu 3 Din id-Direttiva hija indirizzata lill-Istati Membri. Magħmula fi Brussel, fit-22 ta’ Novembru 1982. Għall-Kunsill Il-President U. Ellemann-Jensen [1] ĠU C 285, ta’ l-4.11.1981, p.2. [2] ĠU C 346, tal-31.12.1980, p. 95. [3] ĠU C 353, tal-31.12.1980, p. 31. [4] ĠU L 262, tas-27.9.1976, p. 201. [5] ĠU L 197, tat-3.8.1979, p. 37. --------------------------------------------------